מגפת הקורונה בדרום אפריקה

מגפת הקורונה זוהתה לראשונה בדרום אפריקה במרץ 2020.

 ציר זמן 

המקרה הראשון של קורונה אושר ב-5 במרץ 2020 בגבר ששב מאיטליה בתחילת החודש. ב-23 במרץ, עלה מספר החולים ל-402. מאוחר יותר באותו ערב פנה הנשיא סיריל רמפוזה לאומה והכריז על הסגר כללי של 21 יום מחצות 26 במרץ ועד 16 באפריל. כוחות ההגנה של דרום אפריקה סייעו לממשלה לאכוף את העוצר. בפועל, הסגר הוארך לפחות עד סוף חודש אפריל. כמות הנדבקים היומית החלה לקטון. כתוצאה מההסגר, נצפו אריות ישנים על מספר כבישים במדינה. נצפו גם פינגווינים משוטטים ברחובות הנטושים. בצל הסגר, קהילות עניות התלוננו על מחסור במזון, אחרי שהכסף השחור שממנו התפרנסו רבים מהעובדים בהן חדל מלהגיע. דווח על מקרי שוד וביזה. חוסר השוויון בדרום אפריקה נחשב לאחד החמורים בעולם, ולפי מחקר של הלשכה המרכזית לסטטיסטיקה משנת 2017 ל-20% מבתי האב במדינה, שבה חיו 57 מיליון בני אדם, אין גישה הולמת למזון.

בסוף אפריל הוחלט על אסטרגית יציאה מהסגר הכוללת 5 שלבים כששלב 1 הוא השלב המקל. שלב 5 החל ב-1 במאי. אחרי חודש, החל שלב 4.

ביולי, הנשיא הכריז על חידוש העוצר הלילי, בשל עומס על בתי החולים. אחרי שורת הקלות, חל זינוק מחודש במספר הנדבקים בנגיף. בנוסף, חודש האיסור על שתית אלכוהול. הנשיא רמפוזה אמר בנאום כי המדינה לא יכלה להרשות לעצמה עומס על בתי חולים והמרפאות כתוצאה מנזקי האלכוהול.

באמצע אוגוסט הנשיא הודיע על הקלה בהגבלות, כולל הצו שאסר על מכירת אלכוהול וטבק. המדינה הייתה בשלב 2. בדומה לשלב 3, הותרה התקהלות עד 50. העוצר הלילי היה מעשר. ב-21 בספטמבר, החל שלב 1 והיו כמה הקלות. לדוגמה, הותרו התקהלויות של 200 בחוץ ו-500 בפנים. העוצר הלילי היה מחצות. הקלות נוספות החלו ב-12 בנובמבר.

מאז אמצע נובמבר, התחלואה חזרה לעלות. בתחילת דצמבר, הודקו מגבלות במספר אזורים. ב-14 בדצמבר הודיע הנשיא על סגירת כמה חופים, הורדת מספר האנשים בהתקהלות והחמרת צעדים אחרים. נתגלתה תשנית של הנגיף שנחשדה כמדבקת יותר, וריאנט בטא של נגיף הקורונה.

ב-28 בדצמבר הודיע הנשיא כי המדינה תחזור לרמת 3 למשך 14 יום. הוטל עוצר לילי והיו איסור על מכירת אלכוהול, סגירת שירותים ציבוריים כמו חופים ואגמים, חובת עטיית מסכות בפומבי ועוד. ההגבלות נמשכו במהלך ינואר 2021. בתחילת פברואר, ניתנו הקלות שונות לאחר ירידה בתחלואה. הקלות נוספות החלו בסופו.

במאי החלה עליה בתחלואה. מקורו היה מוטציה B.1.617 של נגיף הקורונה, וריאנט דלתא של נגיף הקורונה.. ב-31 במאי הוקשחו ההנחיות והמדינה עלתה לשלב 2 בסולם ההנחיות. ב-15 ביוני, עלתה המדינה לשלב 3. ב-28 ביוני עלתה לשלב 4 וכך נכנסה לסגר כמעט מלא.

ב-25 ביולי 2021 הורדה המדינה לשלב 3 עם התאמות. ב-13 בספטמבר 2021 נכנס לתוקף שלב 2 עם התאמות, וב-1 באוקטובר 2021 הוקלו הגבלות נוספות על ידי מעבר לשלב 1 עם התאמות. בסוף נובמבר, היה זינוק במספר הנדבקים והתגלה בה וריאנט אומיקרון של נגיף הקורונה. הזן נחשב כמקור העלייה. ב-30 בדצמבר הוחלט על הסרת ההגבלות: הסרה מיידית של העוצר הלילי בין חצות לשעה 04:00. בנוסף, במתחמים סגורים יכלו להתקהל עד 1,000 איש, ועד 2,000 בשטח פתוח. חנויות לממכר משקאות אלכוהוליים הורשו לחזור לפעול עד השעה 11 בלילה. כמות הנדבקים המדווחת התייצבה סביב 3000 ביום.

לאחר שירדו המספרים מאז ההתפרצות של נובמבר-דצמבר 2021 לסביבות 1,400 מקרים ידועים ביום, באפריל 2022 חלה עליה.

קישורים חיצוניים

 Government COVID-19 website
 Dashboard – Data Science for Social Impact Research Group, University of Pretoria
 COVID-19 statistics for SA – UCT
 COVID-19 regulations and guidelines
 National Institute for Communicable Diseases (NICD)
 Government officials' speeches
 World Health Organization (WHO) COVID-19 pandemic information
לינדה נורדלינג, דרום אפריקה משטחת את העקומה - ושוקלת כיצד להקל על ההגבלות (אנגלית), באתר סיינס, 15 באפריל 2020.
דרום אפריקה עברה יותר ממיליון נדבקים(אנגלית), באתר ביביסי, 28 בדצמבר 2020
"Southern Africa hoped it was through the worst of Covid-19. Then the Delta variant arrived"


הערות שוליים

דרום אפריקה
קטגוריה:דרום אפריקה: בריאות ורפואה
קטגוריה:דרום אפריקה: היסטוריה
דרום אפריקה